Giorgia Meloni

D’ **Giorgia Meloni**  (* 15. Janner 1977 z’ Rom) ìsch a itàlianischa Politikera. Zitter’m 22. Oktoower 2022 ìsch sa d’ itàlianischa Minìschterpresidantin. Sa ìsch d’ äärschta Fràui, wo d’ itàlianischa Regiarung gfiahrt hàt.

D’ Meloni ìsch zitter 2014 Vorsìtzenda vu dr Pàrtäi Fratelli d’Italia (FdI), wo àls postfaschìstisch ààglüagt wìrd. Zitter 2020 ìsch sa àui Presidantin vu dr Öiropàpàrtäi vun Öiropäischa Konsärwàtiiwa un Reformer (EKR). Ìm viarta Kàbinätt vum Silvio Berlusconi ìsch sa vu Mai 2008 bis ìm Nowamber 2011 Minìschtera fìr Jugend un Schport gsìì. Bii dr Pàrlàmantswàhl ànna 2022 ìsch sa d’ Schpìtzakàndidààtin vun ìhrer Pàrtäi gsìì; ìhra Pàrtäi ìsch àls schtärkschta Kràft üss dr Wàhl härvorgànga. Àm 21. Oktoower 2022 ìsch vum Schtààtspresidant Sergio Mattarella mìt dr Bìldung vu dr Regiarung beufftrààgt worra.

## ìhra Jugend un Fàmìlia
D’ Meloni ìsch mìt ìhrer ältra Schwäschter Arianna bii ìhrer Mutter ìm Viartel Garbatella z’ Rom uffgwàcksa. Ìhr Vàtter, dr Francesco Meloni, ìsch a Schtiirberooter gsìì, wo üss Sàrdinia schtàmmt hàt. Wu d’ Meloni ain Koohr àlt gsìì ìsch, hàt dr Vàtter d’ Fàmìlia fààraloo un ìsch uff d’ Kànàrischa Ìnsla üssgwàndert. D’ Meloni hàt därt jeeds Joohr ìhra Vàtter besüacht, àwwer noh-n-em lätschta Besüach ànna 1989 hàt sa mìt em uffgreegt un hàt dr Kontàkt àbgebrocha. Ìn’ma Interview ìm Joohr 2006 hàt sa gsajt, àss ìhr Vàtter a ìwwerziigter Kommünìscht gsìì ìsch. D’ Trännung vun em ìsch a groossa Verlätzung fìr sìe gsìì, wo sa ärscht Joohra schpeeter ìwwerwunda hàt. Sa hàt gsajt, àss dàs Ärlaabniss ìhra „kampferischa“ Kàràkteer waasentlig gepräägt hàt. Ìhra Müatter, Anna Paratore, hàt üss Sizilia gschtàmmt. Sa ìsch ìm neofaschìschta Movimento Sociale Italiano un schpteer ìn dr Pàrtäi Alleanza Nazionale taatig gsìì. D’ Müatter hàt unter’m Psöidonüüm Josie Bell ìwwer 140 Liawesromààna verfàsst.

Mìt 15 Joohra-n-ìsch d’ Meloni Mìtglììd vu dr Jugendorgànisàzioon vum Movimento Sociale Italiano, dr Fronte della Gioventù, worra. Sa ìsch ìns Gümnààsium gànga, wu sa Schproocha glarnt hàt un sehr güata Noota bikumma hàt. Àls Schialera hàt sa d’ Protäschtbeweegung Gli Antenati („d’ Vorfààhra“, dàs ìsch àwwer àui dr itàliaanischa Nàmma vu dr Zaichatrückseria *Familie Feuerstein*) orgànisiart un glaita, fìr geega d’ Schüalreform vu dr chrìschtdemokrààtischa Unterrìchtsminìschtera Rosa Russo Iervolino protäschtiara. Ànna 1996 hàt sa noch a Schproocha-n-üssbìldung àn’ra Hotelfàchschüal àbgschlossa. Sa hàt zittwìllig àls Källnera, Bàrfràui ìn dr Diskothek Piper un àls Kìndermaidla ìm Hüüshàlt vum Schowmaischter Fiorello gschàfft. Zitter 2006 ìsch sa biim Schurnàlìschtaverbànd vum Latium regischtriart. Vu 2004 bis 2006 hàt sa fìr d’ Zittung *Secolo d’Italia* gschàfft.

D’ Meloni reedet naawa Itàlianisch fliassend Anglisch, Frànzeesch un Schpàànisch. Sa labt ìn’ra Pàrtnerschàft mìt’m Schurnàlìscht Andrea Giambruno, mìt wällem sa a Tochter hàt. Sa ìsch reemisch-kàthoolisch. Ìhra Schwaschter Arianna ìsch mìt’m Minìschter Francesco Lollobrigida verhiiroota, wo eewafàlls Mìtglììd vu dr Pàrtäi Fratelli d’Italia ìsch.

## d’ Biacher, wo sa gschrììwa hàt
* 
* zamma mìt’m Alessandro Meluzzi un dr Valentina Mercurio 
* ''
** ìns Frànzeescha-n-ìwwersätzt unter’m Tìtel 

## Lìteràtüür
; uff Diitsch
* 
* 
* 

; uff Itàlianisch
* 
* 
* 

; uff Anglisch
* 
* 

; uff Frànzeesch
* 

## Weblìnks

* Ìn dr Giorgia Meloni ìhra offiziälla Websitta (itàlianisch)
* d’ Giorgia Meloni ìn dr Àbgoordneta-Dàtabànk vu dr itàlianischa Àbgoordnetakàmmer (itàlianisch)
* d’ Giorgia Meloni biim Histoorischa Portààl vu dr itàlianischa Àbgoordnetakàmmer (itàlianisch)
* 
* d’ 

## Ainzelnoohwiisa